জোম্যাটো
জোম্যাটো ২০০৮ সালে প্রতিষ্ঠিত একটি ভারতীয় রেস্তোরাঁর সংযোগকারী তথা ওয়েবসাইট ও অ্যাপ মারফৎ খাবার সরবরাহ (ডেলিভারি) করার একটি স্টার্ট-আপ। কোম্পানিটি প্রতিষ্ঠা করেন দীপিন্দর গোয়েল ও পঙ্কজ চাড্ডা। এটি রেস্তোঁরা সম্বন্ধে তথ্য, খাবারের মেনু এবং রেস্তোঁরাগুলির ব্যবহারকারী-রিভিউ দেওয়ার পাশাপাশিই অংশীদার রেস্তোঁরাগুলি থেকে খাবার সরবরাহও করে ভারতের ৬৩ টি শহরে। ২০১৬-এর হিসাব অনুযায়ী[হালনাগাদ], পৃথিবীর ২৪টি দেশে জোম্যাটো পরিষেবা প্রদান করছে।